b'\n_START_ARTICLE_\nFunk\n_START_PARAGRAPH_\nFunk je glasbena zvrst, ki so jo izumili temnopolti ameri\xc4\x8dani od druge polovice \xc5\xa1estdesetih let dalje. Zna\xc4\x8dilni so sinkopiran ritem bobnov, poudarjena bas kitara in kitara, pomaknjena v zvo\xc4\x8dno ozadje. Sestavni del te glasbe so pihala in trobila.Tipi\xc4\x8den predstavnik je James Brown, pa tudi skupina Funkadelic. V sedemdesetih letih se je pojavilo ogromno izvajalcev, tovrstna glasba pa se je uveljavila tudi kot filmska glasba sedemdesetih let - predvsem v akcijskih filmih. Obstaja tudi precej mjuziklov s funk glasbo - npr. hair iz 1979. Ko je v drugi polovici sedemdesetih let nastala disco glasba, je celotna struktura te glasbe temeljila na elementih funka. \xc5\xa0e danes je nerazdru\xc5\xbeljivo povezan z najrazli\xc4\x8dnej\xc5\xa1imi modernimi plesnimi ritmi. Skupina Chic pa je naredila pionirski funky-disko hit Le Freak (1978).'